
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00414/2015-06
08.05.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 08.05.2015. године, донела је

О Д Л У К У

о акредитацији студијског програма
основних струковних студија

Утврђује се да ВИСОКА ШКОЛА ПРИМЕЊЕНИХ СТРУКОВНИХ СТУДИЈА ВРАЊЕ са седиштем у ФИЛИПА ФИЛИПОВИЋА 20, ВРАЊЕ, ПИБ: 100402944, Матични број: 07196768,  испуњава прописане стандарде за акредитацију студијског програма: основне струковне студије – ДРУМСКИ САОБРАЋАЈ у оквиру поља техничко-технолошких наука и то за упис 40 (четрдесет) студената у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење.
О б р а з л о ж е њ е
Високошколскa установа ВИСОКА ШКОЛА ПРИМЕЊЕНИХ СТРУКОВНИХ СТУДИЈА ВРАЊЕ са седиштем у ФИЛИПА ФИЛИПОВИЋА 20, ВРАЊЕ, је дана 27.03.2015. године поднела захтев за акредитацију студијског програма основне струковне студије – ДРУМСКИ САОБРАЋАЈ у оквиру поља техничко-технолошких наука под бројем 612-00-00414/2015-06. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ВИСОКА ШКОЛА ПРИМЕЊЕНИХ СТРУКОВНИХ СТУДИЈА ВРАЊЕ и предлог одлуке, достављени су Комисији за акредитацију и проверу квалитета.
Назив дипломе: СТРУКОВНИ ИНЖЕЊЕР САОБРАЋАЈА.

Студијски програм: Друмски саобраћај садржи све законом предвиђене елементе. Наведени су и јасно објашњени сви елементи Стандарда 1. За програм је предвиђен број ЕСПБ (180). Студијски програм чине обавезни и изборни предмети који су груписани као:

 академско – општеобразовни (15,56 %),

 стручни (40 %), и

 стручно – апликативни (44,44 %).

Од укупно 180 ЕСПБ изборни предмети су заступљени са 26%.

Програмом је предвиђена и Стручна пракса, коју студенти обављају у привредним субјектима на територији Пчињског округа, и израда Завршног рада.

У Табели 5.1 дат је распоред предмета по семестрима и годинама. Назначени су обавезни и изборни предмети. Сваки предмет има одређени недељни фонд часова и свој број ЕСПБ бодова. Сви предмети на студијама су једносеместрални. Услови за слушање и полагање појединих предмета дати су у Књизи предмета. На крају студија полаже се завршни рад.

Сврха студијског програма Друмски саобраћај на основним струковним студијама је образовање студената за професију струковног инжењера у области друмског саобраћаја, а у складу са потребама и развојем  Републике Србије. Студијски програм Друмски саобраћај је конципиран тако да обезбеђује високо компетентне научно – стручно оријентисане кадрове који на основним струковним студијама стичу знања, способност и вештине, потребне за имплементацију тих знања, и компетенције из области саобраћајног инжењерства, а које су друштвено оправдане и корисне; који су спремни да активно учествују у развоју друмског саобраћаја у региону и који ће бити одговорни за одржавање високог потенцијала Србије у области друмског саобраћаја. Сврхаје јасно и недвосмислено дефинисана, и у складу са задацима установе, као и обезбеђује стицање компетенција.

Циљеви студијског програма су јасно формулисани у складу су са задацима установе и укључују стицање компетенција и вештина. Циљеви реализације студијског програма:

 образовна и васпитна улога у области друмског саобраћаја,

 обезбеђење и стално унапређење квалитетног образовног програма у области друмског саобраћаја, 

 развој креативних, пословних и предузетничких способности студената које ће допринети њиховом личном напретку у будућем развоју и пословној каријери,

 развој и примена како теоријских тако и практичних знања,

 развој сарадње са привредом и пружање стручне помоћи и подршка развоју мале привреде,

 образовање висококвалитетних струковних инжењера са истакнутим креативним, комуникационим и аналитичким способностима,

 подстицање бржег друштвено–економског развоја кроз јачање основа за самозапошљавање и веће запошљавање високостручних кадрова из области друмског саобраћаја,

 развој етичких вредности и повезивање са реалним друштвеним контекстом.

 Савладавањем студијског програма према Друмски саобраћај, дипломирани студент стиче следеће опште и предметно-специфичне компетенције: Савладавањем студијског програма студенти стичу следеће опште способности:

 разумевањe проблема у области друмског саобраћаја,

 анализа и синтеза знања у области друмског саобраћаја,

 примена стечених теоријских знања и коришћење стручне литературе у решавању практичних проблема у области друмског саобраћаја,

 праћење савремених технологија и унапређивање стечених знања,

 коришћење савремених софтверских алата и инжењерског приступа решавања проблема, итд.

По завршетку студијског програма студенти стичу следеће предметно – специфичне способности: 

 анализа безбедности саобраћаја, 

 вршењe увиђаја саобраћајних незгода, 

 анализа карактеристичних параметара и перформанси мотора,

 анализа експлоатационо техничких карактеристика моторних возила и мотора,

 дијагностицирање стања моторних возила и мотора, итд.

Структура курикулума обухвата детаљан опис предмета са називом, предмета, годином и семестром студија, бројем ЕСПБ бодова, именом наставника, циљем курса са очекиваним исходом, знањима и компентенцијама, предусловима за похађање предмета, садржајем предмета, препорученом литературом, методима извођења наставе, начином провере знања и оцењивања. На основу анализе књиге предмета (прилог 5.2) може следеће да се констатује: цитирана литература је највећим делом савремена, али има застарелих наслова, код неких предмета нису назначене године издања литературе. 

Стручна пракса у производним системима,  изводи се у току 6 семестра - 90 часова. Према наставном плану студијског програма, од укупно 33 (тридесетри) предмета, 22 (двадесетдва) предмета су обавезна са укупно 132 ЕСПБ а 11 (једанаест) предмета су изборна, од којих студент бира 6 (шест), са укупно 36 ЕСПБ, док 12 ЕСПБ студент добија на следећи начин: 2 ЕСПБ добија обављајући стручну праксу и 10 ЕСПБ студент добија на завршном раду, после полагања свих испита.

Програм је целовит, свеобухватан и усаглашен је са другим програмима на истој установи, као и на другим установама у земљи. Студијски програм је формиран са циљем да се испуне савремени захтеви струке и науке који се постављају пред индустријског инжењера.

Квалитет и савременост студијског програма упоредива је са већином релевантних студијских програма из земаља ЕУ (у погледу уписа, трајања студија-броја потребних кредита за завршетак студија, услова преласка у наредну годину, стицања дипломе итд.). Овај програм је усклађен и упоредив са програмима из области рециклаже следећих високошколских установа:

Студијски програм Друмски саобраћај на основним струковним студијама на Високој школи примењених струковних студија у Врању је компатибилан, упоредив и усклађен са сличним студијским програмима на следећим иностраним високошколским установама:

1. Патен сообраќај и транспорт на Техничком факултету у Битољу (ww.tfb.edu.mk) 

2. Цестовни промет на Факултету прометних знаности у Загребу (www.fpz.unizg.hr ) 

3. Друмски саобраћај на Машинском  факултету у Подгорици (www.mf.ucg.ac.me) 

На студијски програм у прву годину студија могу се уписати кандидати под условима и на начин утврђен Законом о високом образовању и Статутом Школе, а то је средње образовање у четворогодишњем и трогодишњем трајању и положен пријемни испит.  Број студената за упис на основне струковне студије је усклађен са кадровским и  просторним захтевима и техничким могућностима и он износи 40. студије полажу класификациони испит за проверу знања из математике по програму математике средњих техничких школа. Класификациони испит се полаже у просторијама школе према распореду који се објављује на огласној табли школе. Избор кандидата за упис у прву годину студија обавља се према резултату постигнутом на пријемном испиту и према општем успеху постигнутом у средњој школи, а на основу ранг листе која се сачињава према укупном броју бодова сваког кандидата по утврђеним критеријумима.

Сваки предмет у студијском програму и завршни рад имају одређени број ЕСПБ бодова који студент стиче када успешно положи ипит. Оцена представља збир поена остварених на активностима током наставе и на завршном испиту. Испуњавањем предиспитних обавеза и полагањем завршног испита студент може остварити највише 100 поена, при чему предиспитне обавезе учествују  најмање са 30, а највише са 70 поена. У књизи предмета, за сваки предмет из студијског програма, дат је јасан начин стицања поена током наставе, испуњавањем предиспитних обавеза и полагањем завршног испита.

Сви облици провере знања су јавни. Континуирано предиспитно оцењивање студената треба да послужи као средство за постизање предвиђених циљева у погледу ефикасности, тј. обезбеђивања квалитета студирања. Резултати успеха студената се анализирају на Наставном већу Школе и, на основу изведених закључака, предузимају корективне мере. Сваки предмет из студијског програма има јасан и објављен начин стицања поена. Начин стицања поена током извођења наставе укључује број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита.

Напредовање студента током школовања је дефинисано Правилима студирања.   

Контрола наставе и квалитета оцењивања се спроводи у складу са Упутством о контролисању квалитета наставе.

Реализација студијског програма Друмски саобраћа, је покривена наставним особљем са потребним научним и стручним квалификацијама. 

У реализацији наставе учествује укупно 17 (седамнаест) наставника, од којих су 12 (дванаест) наставника у радном односу са пуним радним временом, 1 (један) наставик у радном односу са 30% радног времена и 4 (четири) наставника у допунском радном односу, и 2 (два) сарадника, један асистент и један сарадник у настави. Од укупно 17 наставника са научним звањем доктора наука је 15 наставника а са звањем магистра је 2 наставника.

Проценат часова предавања који изводе наставници са 100% радног времена 72.09 %.

Избор наставног особља спроводи се по Правилнику о избору, ангажовању и вредновању наставника и сарадника који садржи критеријуме за избор у погледу научних и стручних квалификација чиме је обезбеђено да њихове квалификације одговарају нивоу њихових задужења. Књига наставника налази се на сајту Школе и у Прилогу 9.

Извођење студијског програма Друмски саобраћај на основним струковним студијама обавља се у просторијама Високе школе примењених струковних студија у Врању, укупне површине од 2100 m2 бруто простора, чиме је обезбеђено 4,12 m2 по студенту за извођење наставе. Амфитеатар, учионице, лабораторије, компјутерске лабораторије, радионице, библиотека са читаоницом и остале просторије примерене су потребама студијског програма и омогућавају обављање теоријске и практичне наставе, као и самосталан рад студента на начин предвиђен датим програмом.

Школа располаже потребном опремом чиме је омогућено активно и квалитетно образовање студената у практичном домену. 

Школа има уговоре о пословно – техничкој сарадњи са следећим привредним организацијама на територији Пчињског округа.

Школа поседује најунеопходнију техничку оппрему за извођење наставе. Опремљеност са техничким и наставним средствима није на завидном нивоу.

Библиотека располаже са преко 371 библиотечких јединица. Школа има библиотеку снабдевену литературом са 137 наслова, која својим обимом обезбеђује подршку настави на студијском програму. Поред библиотечких јединица омогућен је и приступ бази података са преко 35.000 електронских часописа преко Конзорцијума библиотека Србије за обједињену набавку (KoBSON). Види Прилог 10.3. У библиотеци има 41 уџбеник намењен за наведени студијски програм, види Прилог 10.4. Постоји покривеност предмета са уджбеницима, види Прилог 10.5.

У Школи су све учионице, лабораторије и кабинети опремљени савременом рачунaрском опремом. Студенти имају приступ интернету и локалној мрежи што омогућава квалитетно извођење процеса наставе. Установа има две рачунарске лабораторије и укупно 5 рачунара и четири рачунарске лабораторије.

Провера квалитета студијског програма се спроводи редовно и систематично путем самовредновања и спољашњом провером квалитета.  У сагласности са документима: Стандарди, критеријуми и поступци за самовредновање и оцену квалитета Школе, Статутом и Законом о високом образовању, дефинишу се тела и поступци везани за праћење, обезбеђивање, унапређење и развој квалитета студијских програма, наставе и услова рада Школе. 

Школа има Комисију за контролу и проверу квалитета у коју су укључени  и студенти кроз учешће у раду комисије и анкетама о студијском програму, начину извођења наставе, наставницима, оцењивању, уџбеницима и литератури, које сe обавља у унапред одређеним временским интервалима  (један пут годишње). Комисија за контролу квалитета редовно подноси Савету Школе  извештај о резултатима самовредновања, у складу са усвојеном  Политиком обезбеђења квалитета. 

У извештају о самовредновању високошколске установе (више школе) и њених студијских програма, дају су резултати самовредновања у погледу: броја уписаних и броја дипломираних студената, ефикасности студирања – пролазности по предметима и испитним роковима, резултати самовредновања студијског програма од стране студената, анкете дипломираних студената у последњих 5 година (број запослених у струци или ван струке, број незапослених и број студената који су наставили студије).

У контроли квалитета обезбеђена је активна и квалитетна улога студената. Из приложене документације се  јасно види како се то обавља.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT ВИСОКА ШКОЛА ПРИМЕЊЕНИХ СТРУКОВНИХ СТУДИЈА ВРАЊЕ  за студијски програм Основне струковне студије - ДРУМСКИ САОБРАЋАЈ  у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00414/2015-06
08.05.2015. године
Б е о г р а д
У В Е Р Е Њ Е
О АКРЕДИТАЦИЈИ студијског програма
основних струковних студија
ВИСОКА ШКОЛА ПРИМЕЊЕНИХ СТРУКОВНИХ СТУДИЈА ВРАЊЕ са седиштем у ФИЛИПА ФИЛИПОВИЋА 20, ВРАЊЕ, ПИБ: 100402944, Матични број: 07196768, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма основне струковне студије – ДРУМСКИ САОБРАЋАЈ у оквиру поља техничко-технолошких наука и то за упис 40 (четрдесет) студената у седишту Установе. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

